জেলা প্রশাসক মো. আলী হোসেন তথ্যের সত্যতা নিশ্চিত করে বলেন, আগত রাষ্ট্রদূতদের রোহিঙ্গাদের নিরাপত্তা, স্বাস্থ্যসেবা, খাদ্য-বস্ত্র, বাসস্থান, যোগাযোগ ব্যবস্থা, স্যানিটেশন, নিউট্রিশনসহ, বিভিন্ন বিষয়ে অগ্রগতি সম্পর্কে অবহিত করা হয়েছে। অগ্রগতি সম্পর্কে জেনে সন্তুষ্টি প্রকাশ করে বাংলাদেশ সরকারে প্রতি ধন্যবাদ জ্ঞাপন করেন তারা। পরে দুপুর দেড়টার দিকে কক্সবাজারের উখিয়া রোহিঙ্গা ক্যাম্প পরিদর্শনে যান তারা। এ সময় রোহিঙ্গা ক্যাম্পের বিভিন্ন ব্লক ঘুরে নির্যাতিত রোহিঙ্গাদের সঙ্গে কথা বলেন দূতরা।